<classify> WIZARA ya Mifugo na Uvuvi imewataka wafugaji kutumia njia ya kisasa ya uhamilishaji mifugo hasa ngombe ili kupata mbegu bora na kufuga kibiashara.Akizungumza katika maonesho ya 27 ya kilimo maarufu Nanenane yanayofanyika Bariadi, mkoani Simiyu katika viwanja vya Nyakabindi, Katibu Mkuu wa wizara hiyo, Profesa Elisante Ole Gabriel, alisema ngombe anapopata mimba kwa njia hiyo mfugaji anakua na uhakika wa kupata zao la kisasa na bora.Niwahamasishe wananchi walete ngombe wao katika viwanja hivi vya Nyakabindi ili waweze kufanyiwa uhamilishaji baada ya mbegu kuzalishwa kwenye kituo chetu jijini Arusha, tunatoa rai kwa wananchi wa maeneo haya waje kwa wingi bei ni Sh 5,000 kama ambavyo tunafanya nchi nzima.Wananchi waachane na ufugaji wa ngombe wa kienyeji ambao hawana tija, kwa uzalishaji huu uzito wa ngombe atakayezaliwa utakua mkubwa na pia atatoa maziwa sio chini ya lita 16, alisema. Aidha, alisema wizara hiyo inajitahidi kutoa elimu juu ya njia ya uhimilishaji kwa wafugaji kupitia maofisa mifugo na matangazo katika vyombo vya habari na machapisho. Alisema kwa sasa serikali inahamasisha ufugaji wa biashara ambao una tija ili Watanzania waondokane na kujivunia kuwa na idadi kubwa ya mifugo lakini isiyo na tija. Profesa Ole Gabriel alisema awali kulikua na vishoka ambao walikuwa wakichukua mbegu za ngombe wa kisasa na kuzitunza vibaya hivyo wanapokwenda kuhimilisha mimba hazikutunga. Alisema katika maonesho hayo mpaka jana ngombe 78 walipelekwa kwa ajili ya uhamilishaji na wanaendelea kuhimilisha wengine kadiri wanavyowapokea.  <topic>: kitaifa 